Ο **Τάσος (Αναστάσιος) Κίσσας** (γεννήθηκε στις 18 Ιανουαρίου 1988, Λευκωσία) είναι Κύπριος διεθνής ποδοσφαιριστής που αγωνίζεται στη θέση του τερματοφύλακα και ανήκει στη Νέα Σαλαμίνα Αμμοχώστου. Κατά το παρελθόν αγωνίστηκε επί σειρά ετών με τα χρώματα του ΑΠΟΕΛ και του Απόλλωνα Λεμεσού.

Καριέρα
-------

### Σε συλλογικό επίπεδο

#### ΑΠΟΕΛ

Ο Κίσσας ξεκίνησε την καριέρα του από τις ακαδημίες του ΑΠΟΕΛ και σε νεαρή ηλικία προωθήθηκε στην επαγγελματική ομάδα έπειτα από εισήγηση του Ιβάν Γιοβάνοβιτς. Έκανε την πρώτη του εμφάνιση στο πρωτάθλημα κατά τη διάρκεια της σεζόν 2007/08, ενώ έλαβε περισσότερο χρόνο συμμετοχής την αγωνιστική περίοδο 2009/10, αντικαθιστώντας σε αρκετές αναμετρήσεις τον τραυματία Διονύση Χιώτη. Στο διάστημα της παρουσίας του στον ΑΠΟΕΛ, έλαβε μέρος σε συνολικά 25 επίσημους αγώνες (18 για το πρωτάθλημα και 7 για τις υπόλοιπες εγχώριες διοργανώσεις) αποτελώντας κατά κανόνα εναλλακτική επιλογή πίσω από γκολκίπερ όπως οι Χιώτης, Πάρντο και Βάτερμαν. 

Αποχώρησε από την ομάδα τον Μάιο του 2016, όταν η συνεργασία των δύο πλευρών έλαβε τέλος κοινή συναινέσει μετά από 11 χρόνια. Με τους «γαλαζοκίτρινους» ο Κίσσας πανηγύρισε την κατάκτηση 7 πρωταθλημάτων, 4 κυπέλλων και ισάριθμων σούπερ καπ.

#### Απόλλων Λεμεσού

Αποχωρώντας από τον ΑΠΟΕΛ αποκτήθηκε από τον Απόλλωνα Λεμεσού προκειμένου να πλαισιώσει τον Πορτογάλο βασικό τερματοφύλακα Μπρούνο Βάλε. Ο Κίσσας πραγματοποίησε το ντεμπούτο του σε εκτός έδρας νικηφόρα επικράτηση επί του Άρη Λεμεσού για το πρωτάθλημα της περιόδου 2016/17. 

Παρέμεινε στη λεμεσιανή ομάδα για μια τριετία καταγράφοντας 14 συμμετοχές, εκ των οποίων οι επτά στο πλαίσιο του πρωταθλήματος. Επιπλέον, ως παίκτης του Απόλλωνα αγωνίστηκε δύο φορές στη φάση των Ομίλων του Γιουρόπα Λιγκ: έκανε την παρθενική του εμφάνιση κατά τη σεζόν 2017/18 στην ήττα με 0-3 από την Έβερτον, ενώ την επόμενη χρονιά αγωνίστηκε στην ήττα με 2-3 από την Άιντραχτ Φραγκφούρτης. 

Αποχώρησε από τον σύλλογο τον Μάιο του 2019 καθώς δεν ανανεώθηκε το συμβόλαιό του. Κατά τη διάρκεια της παρουσίας του στον Απόλλωνα κατέκτησε ένα κύπελλο και ένα σούπερ καπ. 

#### Νέα Σαλαμίνα

Τον Ιούνιο του 2019 ο Κίσσας εντάχθηκε στο δυναμικό της Νέας Σαλαμίνας. Την πρώτη του χρονιά αποτέλεσε τη βασική επιλογή της ομάδας για τη θέση του τερματοφύλακα καταγράφοντας 17 παρουσίες στο πρωτάθλημα μέχρι την οριστική διακοπή εξαιτίας της πανδημίας του κορονοϊού (COVID-19). Αντίστοιχα την επόμενη σεζόν αγωνίστηκε σε 7 αναμετρήσεις, με την ολοκλήρωση των αγωνιστικών υποχρεώσεων να οδηγεί στον υποβιβασμό της ομάδας. Τον Ιούνιο του 2021 ανακοινώθηκε η ανανέωση της συνεργασίας των δύο πλευρών για άλλα δύο έτη. Το 2022 πανηγύρισε με τη Νέα Σαλαμίνα την άνοδο στην Α΄ Κατηγορία και παράλληλα αναδείχτηκε μέλος της καλύτερης ενδεκάδας του πρωταθλήματος.

### Εθνική ομάδα

Ο Κίσσας διετέλεσε διεθνής με την Εθνική Ελπίδων της Κύπρου, ενώ τον Νοέμβριο του 2010 πραγματοποίησε το ντεμπούτο του με την Εθνική Ανδρών, περνώντας ως αλλαγή στη θέση του Γιωργαλλίδη σε φιλική αναμέτρηση με την Ιορδανία στο Αμμάν που έληξε ισόπαλη 0-0. Τον Οκτώβριο του 2011 κατέγραψε την πρώτη του συμμετοχή σε επίσημο ματς, κόντρα στη Νορβηγία για τα προκριματικά του Ευρωπαϊκού Πρωταθλήματος του 2012 στο Όσλο. Αγωνίστηκε για τελευταία φορά με την Κύπρο το 2015 στην εκτός έδρας ήττα από το Βέλγιο για την προκριματική φάση του EURO 2016. Έκτοτε επανέρχεται κατά καιρούς στις κλήσεις του αντιπροσωπευτικού συγκροτήματος, χωρίς ωστόσο να έχει λάβει χρόνο συμμετοχής. Συνολικά μετράει 12 συμμετοχές εκ των οποίων η μια δεν αναγνωρίζεται από τη FIFA.

Τίτλοι
------

Με τον ΑΠΟΕΛ
* Πρωτάθλημα Κύπρου (7) : 2006–07, 2008–09, 2010–11, 2012–13, 2013–14, 2014–15, 2015–16.
* Κύπελλο Κύπρου (4) : 2005–06, 2007–08, 2013–14, 2014–15.
* Κυπριακό Σούπερ Καπ (4) : 2008, 2009, 2011, 2013.

Με τον Απόλλωνα Λεμεσού
* Κύπελλο Κύπρου (1) : 2016–17.
* Κυπριακό Σούπερ Καπ (1) : 2017.

Παραπομπές
----------

1. ↑  Μια εξ αυτών δεν αναγνωρίζεται από τη FIFA.
2. 1 2 3 4 5 6  «Anastasios Kissas». *national-football-teams.com* (στα Αγγλικά). National Football Teams. Ανακτήθηκε στις 21 Μαρτίου 2022.
3. 1 2  «Κίσσας: «Η αλήθεια για το διαζύγιο με τον ΑΠΟΕΛ, ο Απόλλων κι η Νέα Σαλαμίνα»». *goal.philenews.com*. Goal News Cy. 7 Απριλίου 2020. Ανακτήθηκε στις 21 Μαρτίου 2022.
4. ↑  Τσώχος, Μιχάλης (25 Νοεμβρίου 2011). «Οι "ήρωες" του ΑΠΟΕΛ». *Sportdog*. sportdog.gr. Ανακτήθηκε στις 21 Μαρτίου 2022.
5. ↑  «Έτσι... φεύγει ο Τάσος και η επόμενη μέρα». *kerkida.net*. Kerkida. Ανακτήθηκε στις 21 Μαρτίου 2022.
6. 1 2  «Ξάφνιασε με Κίσσα, αναμένονται εξελίξεις με Μαργκάσα». *goal.philenews.com*. Goal News Cy. 11 Ιουνίου 2019. Ανακτήθηκε στις 21 Μαρτίου 2022.
7. ↑  «Κοινή συναινέσει λύση συνεργασίας με Τάσο Κίσσα». APOEL FC. 26 Μαΐου 2016. Αρχειοθετήθηκε από το πρωτότυπο στις 3 Αυγούστου 2016. Ανακτήθηκε στις 26 Μαΐου 2016.
8. ↑  «Στον Θρύλο ο Τάσος Κίσσας!». apollon.com.cy. Αρχειοθετήθηκε από το πρωτότυπο στις 11 Οκτωβρίου 2016. Ανακτήθηκε στις 1 Ιουνίου 2016.
9. ↑  «Στον Απόλλωνα ο Κίσσας!». *balla.com.cy*. Balla. 26 Μαΐου 2016. Ανακτήθηκε στις 21 Μαρτίου 2022. [*νεκρός σύνδεσμος*]
10. ↑  «Ο Κίσσας για την τεσσάρα και το ντεμπούτο του». *kerkida.net*. Kerkida. Ανακτήθηκε στις 21 Μαρτίου 2022.
11. ↑  «Τάσος Κίσσας». *apollon.com.cy*. Apollon FC. Ανακτήθηκε στις 21 Μαρτίου 2022.
12. ↑  Θωμά, Γιώργος (8 Δεκεμβρίου 2017). «Έγραψε Ιστορία στο κυπριακό ποδόσφαιρο ο Κίσσας!». *goal.philenews.com*. Goal News Cy. Ανακτήθηκε στις 21 Μαρτίου 2022.
13. ↑  «Κίσσας: «Οι οπαδοί της Άιντραχτ παρέδωσαν μαθήματα οπαδισμού» (vids)». *omada.reporter.com.cy*. Reporter Cuprus. 8 Νοεμβρίου 2018. Ανακτήθηκε στις 21 Μαρτίου 2022.
14. ↑  «Άνοιξε η πόρτα εξόδου.Παρελθόν 5 από τον Απόλλωνα». *athlitiki.com*. Αθλητική. 20 Μαΐου 2019. Ανακτήθηκε στις 21 Μαρτίου 2022.
15. ↑  «Νέα Σαλαμίνα και Τάσος Κίσσας συνεχίζουν μαζί». *goal.philenews.com*. Goal News Cy. 20 Ιουνίου 2021. Ανακτήθηκε στις 21 Μαρτίου 2022.
16. ↑  «SUPER MONDAY-ΠΑΣΠ/ Οι δηλώσεις... των κορυφαίων 11! (Βίντεο)». *kerkida.net*. Kerkida. 31 Μαΐου 2022. Ανακτήθηκε στις 31 Ιουλίου 2022.
17. ↑  «Jordan vs. Cyprus 0-0». Soccerway. 16 Νοεμβρίου 2010. Ανακτήθηκε στις 16 Νοεμβρίου 2010.
18. ↑  Πιπεριάς, Αλέξανδρος, επιμ. (16 Νοεμβρίου 2010). ««Κόλλησε» στο μηδέν η Κύπρος». *sport-fm.gr*. ΣΠΟΡ FM 94.6. Ανακτήθηκε στις 21 Μαρτίου 2022.
19. ↑  «Το απόλυτο Παναγή και Λαϊφης». *cfa.com.cy*. Κυπριακή Ομοσπονδία Ποδοσφαίρου. 29 Μαρτίου 2017. Ανακτήθηκε στις 21 Μαρτίου 2022.
20. ↑  «"Το 2018 είναι μια σημαντική χρονιά για την Εθνική μας"». *sigmalive.com*. SigmaLive. 20 Μαρτίου 2018. Ανακτήθηκε στις 21 Μαρτίου 2022.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* National Football Teams
* Anastasios Kissas
* Κύπρος-Ισλανδία 0-0[*νεκρός σύνδεσμος*].